Også ved Raveien-Sagveien på Elgesem er det gravfelt og steinkrets fra folkevandringstiden, rundt 500 e.Kr. Dette feltet omfatter åtte gravhauger og en skipsformet steinsetting. På Haugen gård på Jåberg, like ved Istrehågan, men i Sandefjord kommune, finnes et helleristningsfelt fra 1500-500 f.Kr. Tegnene der er tolket som jordbrukssymboler. Det er for øvrig mange fornminner, gravhauger og -røyser andre steder i Vestfold.